**Abū al-Ḥusayn ‘Asākir ad-Dīn Muslim ibn al-Ḥajjāj ibn Muslim ibn Ward ibn Kawshādh al-Qushayrī an-Naysābūrī** (árabe: *أبو الحسين عساكر الدين مسلم بن الحجاج بن مسلم بن وَرْد بن كوشاذ القشيري النيسابوري*) ou **Muslim Nayshāpūrī** (persa: Nastaliq,مسلم نیشاپوری), coñecido habitualmente como **Imam Muslim**, nado en Nishapu despois de 815 e finado en maio de 875, foi un estudoso do islam, célebre particularmente como *muhaddith* (estudoso do hadith). A súa colección de hadith, coñecida como *Sahih Muslim*, é unha das seis maiores coleccións de hadith no sunnismo e está considerada como unha das dúas máis auténticas (*sahih*) xunto con *Sahih al-Bukhari*.

Traxectoria
-----------

Muslim ibn al-Hajjaj naceu en Nishapur na provincia abásida de Khorasan. Os historiadores discuten sobre a súa data de nacemento, dada como 202 da héxira (817/818), 204 (819/820) ou 206 AH (821/822).

Adh-Dhahabi dixo, "cóntase que naceu no ano 204 da héxira", aínda que tamén di, "pero penso que naceu antes diso".

Ibn Khallikan non puido atopar información sobre a data de nacemento de Muslim ou sobre a súa idade ao falecer, fóra do *ḥuffāẓ* (mestres do hadith), agás o seu acordo con que nacera despois do 200 AH (815/816). Ibn Khallikan cita a Ibn al-Salah, que cita a obra *Kitab ʿUlama al-Amsar* de Ibn al-Bayyiʿ, na súa afirmación de que Muslim tiña 55 anos cando morreu o 25 Rajab, 261 AH (maio de 875) e polo tanto o seu ano de nacemento sería 206 AH (821/822).

Ibn al-Bayyiʿ indica que foi soterrado en Nasarabad, suburbio de Nishapur.

Segundo os estudosos, Muslim era de orixe árabe ou persa O *nisbah* de "al-Qushayri" significa que Muslim pertencía á tribo árabe dos Banu Qushayr, da que algúns membros emigraron ao territorio persa conquistado durante a expansión do [Califato Rashidun]]. Un estudoso de nome Shams al-Dīn al-Dhahabī introduciu a idea que puido ser un *mawla* de ascendencia persa, atribuído aos Qushayr por medio da *wala'* (alianza). Un devanceiro de Muslim puido ser un escravo liberado dos Qushayri, ou talvez aceptou o islma de mans dos Qushayri. Segundo outros dous estudosos, Ibn al-Athīr e Ibn al-Salāh, realmente era un membro árabe desa tribo e a súa familia emigrara a Persia dous séculos despois da conquista.

As estimacións sobre o número de hadith nos seus libros están entre 3033 e 12 000, dependendo de se se inclúen os duplicados ou só o texto (isnad). Dise que o seu Sahih ("auténtico") comparte arredor de 2000 hadiths co Sahih de Bukhari.

Os mestres do autor inclúen a Harmala ibn Yahya, Sa'id ibn Mansur, Abd-Allah ibn Maslamah al-Qa'nabi, al-Dhuhali, al-Bukhari, Ibn Ma'in e Yahya ibn Yahya al-Nishaburi al-Tamimi entre outros. Entre os seus alumnos estiveron al-Tirmidhi, Ibn Abi Hatim al-Razi e Ibn Khuzaymah, cada un dos cales escribiu tamén obras sobre o hadith. Despois dos seus estudos pola península Arábiga, Exipto, Iraq e Siria, estableceuse na súa patria de Nishapur, onde coñeceu e foi amigo de Bukhari.

Legado
------

O estudoso sunnita Ishaq Ibn Rahwayh foi o primeiro que recomendou a obra de Muslim. Os contemporáneos de Ishaq ao principio non o aceptaron. Abu Zur‘a al-Razi obxectaba que Muslim omitira demasiado material que Muslim recoñecía como auténtico e incluíra transmisores que eran febles.

Ibn Abi Hatim posteriormente aceptou a Muslim como "confiábel, un dos mestres do hadith con coñecemento no hadith", mais isto contrasta co maior eloxio de Abu Zur‘a e tamén do seu pai Abu Hatim. É semellante con Ibn al-Nadim.

O libro de Muslim incrementou gradualmente o seu prestixio ata chegar a ser considerado polos musulmáns sunnitas como a colección máis auténtica de hadith só despois do Sahih Bukhari.

Notas
-----

1. ↑  O nome do seu pai ás veces é dado como árabe: *حجاج* (*Ḥajjāj*) en vez de árabe: *الحجاج* (*al-Ḥajjāj*). O nome do pai do seu bisavó foi dado como árabe: *كوشاذ* (*Kūshādh* ou *Kawshādh*), árabe: *كرشان*‎ (*Kirshān*, *Kurshān* ou *Karshān*), ou árabe: *كوشان* (*Kūshān or Kawshān*).

Referencias

1. 1 2 3 4  Mawjood, Salahuddin ʿAli Abdul (2007). *The Biography of Imam Muslim bin al-Hajjaj*. Traducido por Abu Bakr Ibn Nasir. Riyadh: Darussalam. ISBN 978-9960988191.
2. ↑  *'Awālī Muslim: arba'ūna ḥadīthan muntaqātun min Ṣaḥīḥ Muslim (عوالي مسلم: أربعون حديثا منتقاتا من صحيح مسلم)* (en Arabic). Beirut: Mu’assasat al-kutub ath-Thaqāfīyah (مؤسسة الكتب الثقافية)‎. 1985.
3. 1 2  Siddiqui, Abdul Hamid. "Imam Muslim". Arquivado dende o orixinal o 31 de outubro de 2012. Consultado o 2012-10-29.
4. 1 2  Ahmad, K. J. (1987). *Hundred Great Muslims*. Des Plaines, Illinois: Library of Islam. ISBN 0933511167.
5. 1 2  Ali, Syed Bashir (2003). *Scholars of Hadith*. The Makers of Islamic Civilization Series. Malaysia: IQRAʼ International Educational Foundation. ISBN 1563162040.
6. 1 2  Khallikan, Ahmad ibn Muhammad ibn]] (1868) [Corrected reprint]. *Ibn Khallikan's Biographical Dictionary* **III**. Traducido por William McGuckin de Slane. París: Oriental translation fund of Great Britain and Ireland. p. 349.
7. ↑  R.N. Frye, ed. (1975). *The Cambridge history of Iran*. Londres: Cambridge University Press. p. 471. ISBN 978-0-521-20093-6.
8. ↑  al-Qushayrī, Muslim ibn al-Ḥajjāj; Shahryar, Aftab (2004-01-01). *صحيح مسلم* (en inglés). Islamic Book Service. ISBN 9788172315924.
9. ↑  Lu'lu wal Marjan di que son 1900; Abi Bakr Muhammad b. 'Abdallah al-Jawzaqi apud Brown, 84 cona 2326.
10. ↑  mardi keh in bud; al-Hakim, Ma‘rifat ‘ulum al-hadith, 98 apud Jonathan Brown, The Canonization of al-Bukhari and Muslim (Brill, 2007), p. 86
11. ↑  Brown, 91-2, 155
12. ↑  Brown, p. 88–89

Véxase tamén
------------

### Ligazóns externas

* Biografía en MuslimScholars.info
* Biografía en Sunnah.com
* Breve biografía de Imam Muslim
* Biografía de Imam Muslim
* Tradución ao inglés de Sahih Muslim Arquivado 01 de decembro de 2008 en Wayback Machine.
* Interactive Family tree of Imam Muslim by Happy BooksArquivado 04 de marzo de 2016 en Wayback Machine.
* Interactive diagram of teachers and students of Imam Muslim by Happy BooksArquivado 24 de setembro de 2015 en Wayback Machine.

|  |  |
| --- | --- |
| Control de autoridades | 
* Wd: Q140124
* WorldCat
* VIAF: 230148995751459750696
* BNF: 392438717
* CERL: cnp00404579
* DeutscheBio: 119196824
* EBID: ID
* FAST: 1836582
* GND: 119196824
* ISNI: 0000 0000 7979 6945
* LCCN: n82164848
* NTA: 073973084
* OL: OL12745A
* SELIBR: 195719
* SNAC: w6378bt3
* SUDOC: 050130765

 |